CELEX: C2005/143/45
Language: el
Date: 2005-06-11 00:00:00
Title: Υπόθεση C-176/05: Αίτηση για την έκδοση προδικαστικής αποφάσεως που υπέβαλε το Landesgericht für ZRS με διάταξη της 8ης Απριλίου 2005 στην υπόθεση KVZ retec GmbH κατά Δημοκρατίας της Αυστρίας (Ομοσπονδιακού Υπουργού Γεωργίας και Δασικής Οικονομίας, Περιβάλλοντος και Διαχειρίσεως Υδάτινων Πόρων)

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/28
            
         Αίτηση για την έκδοση προδικαστικής αποφάσεως που υπέβαλε το Landesgericht für ZRS με διάταξη της 8ης Απριλίου 2005 στην υπόθεση KVZ retec GmbH κατά Δημοκρατίας της Αυστρίας (Ομοσπονδιακού Υπουργού Γεωργίας και Δασικής Οικονομίας, Περιβάλλοντος και Διαχειρίσεως Υδάτινων Πόρων)
   (Υπόθεση C-176/05)
   (2005/C 143/45)
   Γλώσσα διαδικασίας: η γερμανική
   Με διάταξη της 8ης Απριλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 20 Απριλίου 2005, το Landesgericht für ZRS, στο πλαίσιο της διαφοράς μεταξύ KVZ retec GmbH και Δημοκρατίας της Αυστρίας (Ομοσπονδιακού Υπουργού Γεωργίας και Δασικής Οικονομίας, Περιβάλλοντος και Διαχειρίσεως Υδάτινων Πόρων) που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Υπόκειται η μεταφορά (διαμετακόμιση και/ή επιστροφή) ζωικών αλεύρων, είτε είναι απαλλαγμένα από ιδιαιτέρως επικίνδυνα υλικά είτε όχι, ως μεταφορά αποβλήτων στην υποχρέωση κοινοποιήσεως κατά τον κανονισμό περί αποβλήτων;
               επικουρικώς:
            
         
               2.
            
            
               Εξαιρείται η μεταφορά ζωικών αλεύρων, είτε είναι απαλλαγμένα από ιδιαιτέρως επικίνδυνα υλικά είτε όχι, σύμφωνα με το άρθρο 1, παράγραφος 2, στοιχείο δ', του κανονισμού περί αποβλήτων, από την εφαρμογή του κανονισμού περί αποβλήτων;
               Σε περίπτωση αρνητικής απαντήσεως στο ερώτημα υπ' αριθ. 2.:
            
         
               3.
            
            
               Είναι η μεταφορά (διαμετακόμιση και/ή επιστροφή) ζωικών αλεύρων
               
                           α)
                        
                        
                           τα οποία είναι απαλλαγμένα από ιδιαιτέρως επικίνδυνα υλικά ή
                        
                     
                           β)
                        
                        
                           τα οποία περιέχουν ιδιαιτέρως επικίνδυνα υλικά (που έχουν καταταγεί ως υλικά στην «κατηγορία 1» του ευρωπαϊκού κανονισμού περί ζωικών υποπροϊόντων [κανονισμός (EΚ) 1774/2002]),
                        
                     επειδή πρόκειται για απόβλητο υπό την έννοια του κανονισμού περί αποβλήτων, η οποία πραγματοποιείται χωρίς κοινοποίηση και συναίνεση των οικείων αρχών, παράνομη κατά το άρθρο 26, παράγραφος 1, στοιχεία α' και β', του κανονισμού περί αποβλήτων;